ddrg/super_eurlex huggingface dataset:
Forslag til Rådets forordning (EF) om ændring af Rådets forordning (EØF) nr. 3906/89 med henblik på udvidelse af den økonomiske bistand til Bosnien-Hercegovina (96/C 179/05) KOM(95) 728 endelig udg. - 95/0361(CNS)

(Forelagt af Kommissionen den 22. december 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ifølge forordning (EØF) nr. 3906/89 (1) skal der ydes økonomisk bistand til støtte for den økonomiske og sociale reformproces i visse lande i Central- og Østeuropa;

bilaget til nævnte forordning indeholder en liste over de lande, der kan modtage denne bistand;

efter at fredsaftalen blev paraferet af Bosnien-Hercegovina den 21. november 1995, bør landet medtages på listen over modtagerlande, for at det kan få del i støtteordningen i forordning (EØF) nr. 3906/89;

betingelserne for at medtage Bosnien-Hercegovina blandt de lande, der modtager denne bistand, må betragtes som opfyldt -

UDSTEDT FØLGENDE FORORDNING:

Artikel 1

I bilaget til forordning (EØF) nr. 3906/89 indsættes følgende land: »Bosnien-Hercegovina«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 375 af 23. 12. 1989, s. 11. Forordningen er senest ændret ved forordning (EF) nr. 1366/95 (EFT nr. L 133 af 17. 6. 1995, s. 1).
Forslag til Rådets afgørelse om proceduren for fastlæggelse af Fællesskabets holdning i Det Blandede Udvalg for Toldunionen, der er nedsat ved afgørelse 1/95 truffet af Associeringsrådet EF-Tyrkiet om gennemførelsen af slutfasen i toldunionen (96/C 84/08) KOM(96) 18 endelig udg. - 96/0020(CNS)

(Forelagt af Kommissionen den 25. januar 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235, sammenholdt med artikel 228, stk. 2, andet punktum, stk. 3, første afsnit, og stk. 4,

under henvisning til udtalelse fra Europa-Parlamentet,

under henvisning til forslag fra Kommissionen, og

ud fra følgende betragtninger:

Associeringsudvalget EF-Tyrkiet nedsatte ved afgørelse 1/95 Det Blandede Udvalg for Toldunionen; dette Blandede Udvalg kan fremsætte henstillinger til Associeringsrådet og har i de ved afgørelse 1/95 fastsatte tilfælde beslutningsbeføjelse;

under henvisning til de foranstaltninger, som Udvalget vil skulle træffe, forekommer det nødvendigt at fastlægge de nærmere retningslinjer for fastlæggelsen af fælles holdninger, på grundlag af hvilke Fællesskabet, der repræsenteres i Udvalget af Kommissionen, forpligter sig over for Tyrkiet;

Det Blandede Udvalg har til opgave at intervenere for at sikre toldunionens rette funktion og garantere den frie samhandel mellem parterne; følgelig henhører de fælles holdninger, som Fællesskabet skal fastlægge, under anvendelsesområdet for artikel 113 i traktaten om oprettelse af Det Europæiske Fællesskab, og den i denne artikel fastsatte procedure gælder i princippet;

det bør dog bestemmes, at den fælles holdning, når den vedrører anvendelsen af en fællesskabslovgivning, i givet fald med tekniske tilpasninger, eller vurderingen af en konkurrencestridig adfærd, fastlægges af Kommissionen -

TRUFFET FØLGENDE AFGØRELSE:

Artikel 1

Fællesskabets holdning i Det Blandede Udvalg for Toldunionen fastlægges af Rådet, der træffer afgørelse med kvalificeret flertal på forslag af Kommissionen, jf. dog bestemmelserne i artikel 2 i denne afgørelse.

Artikel 2

Fællesskabets holdning i Det Blandede Udvalg for Toldunionen fastlægges af Kommissionen, når den alene vedrører omsætning til toldunionen af fællesskabsretsakter, i givet fald med tekniske tilpasninger, eller vurderingen af en konkurrencestridig adfærd.
Ændret forslag til Rådets forordning (EF) om ændring af forordning (EØF) nr. 404/93 om den fælles markedsordning for bananer, om ændring af forordning (EØF) nr. 1035/72 om den fælles markedsordning for frugt og grøntsager og om ændring af forordning (EØF) nr. 2658/87 om told- og statistiknomenklaturen og den fælles toldtarif (96/C 92/06) KOM(96) 37 endelig udg. - 95/0084(CNS)

(Forelagt af Kommissionen i henhold til EF-traktatens artikel 189 A, stk. 2, den 7. februar 1996)

Den 6. april 1995 forelagde Kommissionen Rådet ovenstående forslag (1).

Under hensyn til Europa-Parlamentets udtalelse af 12. december 1995 ændres det oprindelige forslag således:

1. Titlen bliver følgende:

Forslag til Rådets forordning (EF) nr. . . . om ændring af forordning (EØF) nr. 404/93 om den fælles markedsordning for bananer.

2. Første betragtning udgår.

3. Artikel 1, stk. 1, udgår (de efterfølgende stykkers nummerering ændres i overensstemmelse hermed).

4. Artikel 2 og 3 udgår.

(1) KOM(95) 114 endelig udg. (EFT nr. C 136 af 3. 6. 1995, s. 18).
Forslag til Rådets forordning (EF) om ændring af Rådets forordning (EF) nr. 2686/94 om en særlig støtteordning for traditionelle AVS-leverandører af bananer (96/C 92/05) KOM(96) 33 endelig udg. - 96/0028(SYN)

(Forelagt af Kommissionen den 1. februar 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 W,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

i henhold til fremgangsmåden i traktatens artikel 189 C, og

ud fra følgende betragtninger:

Rådets forordning (EF) nr. 2686/94 (1) indeholder bestemmelser om finansiel støtte i form af indkomststøtte;

indkomststøtten bør udgøre et supplement til overførslerne under ordningen til stabilisering af eksportindtægter (Stabex), der udløses af de samme omstændigheder;

de statistikker, der er nødvendige for at beregne Stabex-overførslerne og indkomststøtten for det foregående år, foreligger først i andet kvartal hvert år, og det er derfor nødvendigt at forlænge udløbsdatoen for at opfylde alle forordningens krav;

forordningen indeholder også bestemmelser om faglig og finansiel støtte, ud over den støtte, der er fastsat i den fjerde AVS/EF-konvention, til programmer, der er beregnet på at hjælpe producenter med at tilpasse sig nye markedsvilkår;

for at der kan være en rimelig lang tidsperiode, hvori disse programmer kan udarbejdes, forelægges og godkendes i forbindelse med det eksisterende budget, er det nødvendigt at forlænge forordningens udløbsdato;

for at opfylde alle kravene i forordningen vedrørende ydelse af bistand og for at skabe mulighed for en rimelig administration og tildeling af de budgetmidler, der allerede er bevilget for dette år, er det nødvendigt at forlænge forordningens udløbsdato fra den 28. februar til den 31. december 1996 -

UDSTEDT FØLGENDE FORORDNING:

Artikel 1

Artikel 11, andet afsnit, i Rådets forordning (EF) nr. 2686/94 affattes således: »Den anvendes fra den 1. juli 1993. Den udløber den 31. december 1996«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 29. februar 1996. Den udløber den 31. december 1996.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 286 af 5. 11. 1994, s. 1.
Forslag til Rådets afgørelse om ophævelse af afgørelse 94/939/EF om supplerende makrofinansiel bistand til Den Slovakiske Republik (96/C 84/07) KOM(96) 9 endelig udg. - 96/0018(CNS)

(Forelagt af Kommissionen den 24. januar 1996)

RÅDET FOR DEN EUROPÆSKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen, forelagt efter høring af Det Monetære Udvalg,

under henvisning til udtalelse fra Europa-Parlamentet, og

ud fra følgende betragtninger:

Med afgørelse 94/939/EF (1) godkendte Rådet supplerende makrofinansiel bistand til Den Slovakiske Republik på op til 130 mio. ECU i form af en mellemfristet lånefacilitet;

Kommissionen og de slovakiske myndigheder er imidlertid ikke i tilstrækkelig grad nået til enighed om de økonomisk-politiske betingelser knyttet til denne facilitet, herunder navnlig spørgsmålet om en tidlig afskaffelse af den tillægsafgift på 10 % på importerede forbrugsgoder, som blev indført af Den Slovakiske Republik i marts 1994;

desuden besluttede den slovakiske regering i juni 1995 at afskaffe masseprivatiseringsordningen aktier-for-vouchers, og denne og andre beslutninger truffet af regeringen har resulteret i en forhalet formulering og implementering af privatiseringspolitikken og andre vigtige strukturreformer;

midtvejsvurderingen af det økonomiske program aftalt mellem den slovakiske regering og IMF og støttet af et standby-arrangement er ikke blevet færdiggjort, og drøftelserne mellem de slovakiske myndigheder og Verdensbanken om et »Enterprise and Financial Sector Adjustment Loan« er blevet afbrudt;

Den Slovakiske Republiks betalingsbalance og valutareserver er blevet væsentligt styrket, og Den Slovakiske Republik har fået langt bedre adgang til de internationale, private kapitalmarkeder;

styrkelsen af landets eksterne finansielle stilling har gjort det muligt for Den Slovakiske Republik at indstille køb under det standby-arrangement, som IMF godkendte den 22. juli 1994;

under disse omstændigheder er der intet grundlag for at gennemføre Fællesskabets makrofinansielle bistand til Den Slovakiske Republik, og denne bistand bør derfor annulleres;

traktaten indeholder ikke anden hjemmel til vedtagelse af denne afgørelse end artikel 235 -

TRUFFET FØLGENDE AFGØRELSE:

Eneste artikel

Afgørelse 94/939/EF ophæves hermed.

(1) EFT nr. L 366 af 31. 12. 1994, s. 30.
Forslag til RÅDETS FORORDNING (EF) Nr. . . .

af . . .

om fastsættelse af indikativprisen for mælk og interventionspriserne for smør og skummetmælkspulver, for perioden fra den 1. juli 1996 til den 30. juni 1997 (96/C 125/15)

96/0067 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. . . . (2), særlig artikel 3, stk. 4, og artikel 5, og

ud fra følgende betragtninger:

Ved den årlige fastsættelse af de fælles landbrugspriser bør der tages hensyn til målsætningerne for den fælles landbrugspolitik; den fælles landbrugspolitik har bl. a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

indikativprisen for mælk bør derfor, sammen med priserne for de øvrige landbrugsprodukter og navnlig prisen for oksekød, afbalanceres efter den ønskede udvikling i kvægavlen; det er endvidere ved fastsættelsen af denne pris nødvendigt at tage hensyn til Fællesskabets betræbelser på at tilvejebringe en ligevægt på lang sigt mellem udbud og efterspørgsel på mælkemarkedet under hensyntagen til samhandlen med tredjelande med mælk og mejeriprodukter;

interventionspriserne for smør og skummetmælkspulver skal medvirke til, at indikativprisen for mælk nås; disse prisers størrelse skal derfor fastsættes under hensyntagen såvel til den generelle situation med hensyn til udbud og efterspørgsel på Fællesskabets marked for mejeriprodukter som til afsætningsmulighederne for smør og skummetmælkspulver på Fællesskabets marked og på verdensmarkedet -

UDSTEDT FØLGENDE FORORDNING:

Artikel 1

For perioden fra den 1. juli 1996 til den 30. juni 1997 fastsættes indikativprisen for mælk og interventionspriserne for mejeriprodukter således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fælleskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 148 af 28. 6. 1968, s. 13.

(2) Se side 25 i denne Tidende.
Forslag til RÅDETS FORORDNING (EF) Nr. . . .

af . . .

om fastsættelse for avlsåret 1996/97 af støttebeløbet for silkeorme (96/C 125/13)

96/0065 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 845/72 af 24. april 1972 om særlige foranstaltninger til fremme af avlen af silkeormslarver (1), senest ændret ved forordning (EØF) nr. 2059/92 (2), særlig artikel 2, stk. 3,

under henvisning til forslag fra Kommissionen,

under henvisning til udtalelse fra Europa-Parlamentet

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I artikel 2 i forordning (EØF) nr. 845/72 bestemmes det, at støttebeløbet for silkeorme, der avles i Fællesskabet, fastsættes årligt, således at det bidrager til at sikre avleren en rimelig indkomst under hensyn til markedssituationen for kokoner og natursilke, dens forventede udvikling og importpolitikken;

anvendelsen af ovennævnte kriterier fører til, at støttebeløbet fastsættes som anført nedenfor -

UDSTEDT FØLGENDE FORORDNING:

Artikel 1

For avlsåret 1996/97 fastsættes det i artikel 2 i forordning (EØF) nr. 845/72 omhandlede støttebeløb for silkeorme for hver kasse med silkeormsæg, der tages i anvendelse, til 133,32 ECU.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 100 af 27. 4. 1972, s. 1.

(2) EFT nr. L 215 af 30. 7. 1992, s. 19.
Forslag til RÅDETS FORORDNING (EF) Nr. . . .

af . . .

om fastsættelse for perioden 1. juli 1996 til 30. juni 1997 af basisprisen og standardkvaliteten for slagtede svin (96/C 125/20)

96/0071 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 4,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ved fastsættelse af basisprisen for slagtede svin bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

basisprisen bør fastsættes efter kriterierne i artikel 4, stk. 1, i forordning (EØF) nr. 2759/75 for en standardkvalitet fastsat ved Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (3), senest ændret ved forordning (EF) nr. 3513/93 (4) -

UDSTEDT FØLGENDE FORORDNING:

Artikel 1

Basisprisen for slagtede svin af standardkvalitet fastsættes for perioden 1. juli 1996 til 30. juni 1997 til 1 509,39 ECU/ton.

Artikel 2

Standardkvaliteten fastsættes ud fra svinekroppenes vægt og indhold af magert kød beregnet efter artikel 2, stk. 2 og 3, i forordning (EØF) nr. 3220/84, på følgende måde:

a) svinekroppe med en vægt på mindst 60 kg, men under 120 kg: klasse E

b) svinekroppe med en vægt på mindst 120 kg, dog ikke over 180 kg: klasse R.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 301 af 20. 11. 1984, s. 1.

(4) EFT nr. L 320 af 22. 12. 1993, s. 5.
Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1996/97 af orienteringspriserne for vin (96/C 125/23)

96/0074 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. . . . (2), særlig artikel 27,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ved fastsættelsen af orienteringspriserne for de enkelte bordvinstyper bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

for virkeliggørelsen af disse målsætninger, er det af afgørende betydning, at den nuværende forskel mellem produktion og efterspørgsel ikke øges; orienteringspriserne bør derfor for produktionsåret 1996/97 fastsættes på samme niveau som for det foregående produktionsår;

der skal fastsættes orienteringspriser for alle bordvinstyper, der er repræsentative for Fællesskabets produktion som defineret i bilag III til forordning (EØF) nr. 822/87 -

UDSTEDT FØLGENDE FORORDNING:

Artikel 1

For produktionsåret 1996/97 fastsættes orienteringspriserne for bordvin således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 84 af 27. 3. 1987, s. 1.

(2) Se side 45 i denne Tidende.
Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1996/97 af støtten for spindhør og hamp samt af beløbet, der tilbageholdes til finansiering af foranstaltninger til fremme af anvendelsen af hørfibre (96/C 125/12)

96/0064 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), senest ændret ved forordning (EF) nr. . . . (2), særlig artikel 2, stk. 3 og artikel 4, stk. 3,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I artikel 4 i forordning (EØF) nr. 1308/70 bestemmes det, at der årligt skal fastsættes støtte for hør, der hovedsagelig er bestemt til fiberfremstilling, og for hamp, produceret i Fællesskabet;

i henhold til artikel 4, stk. 2, i nævnte forordning fastsættes denne støtte pr. hektar dyrknings- og høstareal, således at der sikres ligevægt mellem den i Fællesskabet nødvendige produktion og afsætningsmulighederne for produktionen; støtten skal fastsættes under hensyntagen til verdensmarkedsprisen for fibre og frø af hør og hamp;

i artikel 2, stk. 3, i forordning (EØF) nr. 1308/70 bestemmes det, at den del af støtten, der er bestemt til finansiering af fællesskabsforanstaltninger til fremme af anvendelsen af hørfibre, vedtages samtidig med fastsættelse af støtten for det pågældende produktionsår og efter de kriterier, der er omhandlet i nævnte stykke; denne del af støttebeløbet bør fastsættes under hensyntagen til udviklingen i markedsforholdene for hør, støttebeløbet for hør samt omkostningerne i forbindelse med de forventede foranstaltninger;

anvendelsen af ovennævnte kriterier fører til, at støttebeløbet og den del deraf, der er bestemt til finansiering af foranstaltninger til fremme af anvendelsen af hørfibre, fastsættes som anført nedenfor -

UDSTEDT FØLGENDE FORORDNING:

Artikel 1

For produktionsåret 1996/97 fastsættes den i artikel 4 i forordning (EØF) nr. 1308/70 omhandlede støtte

a) for så vidt angår hør, til 935,65 ECU/ha

b) for så vidt angår hamp, til 774,74 ECU/ha.

Artikel 2

For produktionsåret 1996/97 fastsættes det beløb af støtten til hør, der er bestemt til finansiering af de i artikel 2 i forordning (EØF) nr. 1308/70 omhandlede foranstaltninger til fremme af anvendelsen af hørfibre, til 53,64 ECU/ha.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 146 af 4. 7. 1970, s. 1.

(2) Se side 20 i denne Tidende.
Forslag til RÅDETS FORORDNING (EF) Nr. . . .

af . . .

om fastsættelse for 1996-høsten af præmier for tobak i blade pr. sortsgruppe (96/C 125/27)

96/0077 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret forordning (EF) nr. 711/95 (2), særlig artikel 4, stk. 1,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtning:

Ved fastsættelsen af præmierne for råtobak bør der tages hensyn til målsætningerne for den fælles landbrugspolitik; den fælles landbrugspolitik har bl. a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; præmiebeløbet bør fastsættes under hensyn til de tidligere og de forventede afsætningsmuligheder for de forskellige tobakssorter under normale konkurrencevilkår -

UDSTEDT FØLGENDE FORORDNING:

Artikel 1

For 1996-høsten fastsættes det i artikel 4 i forordning (EØF) nr. 2075/92 omhandlede præmiebeløb og tillægsbeløbene for hver gruppe råtobak som anført i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 215 af 30. 7. 1992, s. 70.

(2) EFT nr. L 73 af 1. 4. 1995, s. 13.

BILAG

>TABELPOSITION>

>TABELPOSITION>